*Kitos reikšmės – Ponas Bynas (reikšmės).*

|  |
| --- |
| Ponas Bynas |
|  |
| Žanras | Situacijų komedija |
| Kūrėjas (-ai) | Rowan AtkinsonRichard Curtis |
| Režisierius (-iai) | John Howard DaviesJohn BirkinPaul Weiland |
| Vaidina | Rowan Atkinson |
| Kompozitorius (-iai) | Howard Goodall |
| Kilmės šalis | Jungtinė Karalystė Jungtinė Karalystė |
| Serijų skaičius | 15 |
| Gamyba |
| Prodiuseris (-iai) | Peter Bennett-Jones |
| Trukmė | 24-26 min. |
| Transliacija |
| Originalus kanalas | ITV |
| Originalus laikotarpis | 1990 m. sausio 1 d – 1995 m. gruodžio 15 d. |
| Išorinės nuorodos |
| Oficialus tinklalapis |
| IMDb įrašas |

R. Atkinsonas, 1997 m.
**Ponas Bynas** (angl. *Mr. Bean*) – britų televizijos serialas, situacijų komedija, kurioje pagrindinį vaidmenį atlieka Rovanas Atkinsonas. Komediją sudaro 15 pusvalandžio trukmės serijų, kurias kūrė ir pats R. Atkinsonas. Serialas pradėtas rodyti per ITV kanalą, pradedant pirmuoju epizodu 1990 m. sausio 1 d. ir baigiant „The Best Bits of Mr. Bean" 1995 m. gruodžio 15 d.

R. Atkinsonas pradėjo vaidinti seriale, kai dar mokėsi Oksfordo universiteto Kvinso koledže. Pasak R. Atkinsono, jį įkvėpė senos prancūzų komedijos personažas Monsieur Hulot, kurį vaidino prancūzų komikas Jacques Tati. Visi epizodai pasakoja apie pono Byno „išnaudojimą" atliekant įvairias kasdienio gyvenimo užduotis ir dažnai baigiasi netikėtais sprendimais, kurie kartais sukelia nedidelį chaosą. Ponas Bynas kalba retai, personažas daugiau kuriamas veiksmais ir mimikomis, todėl suprantamas įvairių šalių žiūrovams. Didžioji dalis serialo humoro slypi jo bendravime su kitais žmonėmis ir neįprastais problemų sprendimais. Televizijos serialo stiliui didelę įtaką darė nebyliojo kino aktoriai komikai.

Per šešerius rodymo metus vien Jungtinėje Karalystėje serialas sulaukė didžiulio populiarumo. Pavyzdžiui, 1992 m. seriją „Ponas Bynas ir jo bėdos" žiūrėjo 18,74 mln. žmonių. Be to, serialas pelnė daugybę tarptautinių apdovanojimų, įskaitant „Auksinę rožę". Teisės rodyti serialą buvo įsigytos daugiau nei dviejuose šimtuose pasaulio šalių. Buvo išleisti du pilnametražiai filmai: „Bynas" ir „Pono Byno atostogos", taip pat animacinių trumpametražių filmų serija.

Siužetas
--------

DĖMESIO: *toliau atskleidžiamos kūrinio detalės*

Ponas Bynas tikras nevykėlis, nes nuolatos įsivelia į pačias kvailiausias situacijas. Negana to, bėdų jis pridaro ne vien sau, bet ir aplinkiniams. Jo gyvenime nutinka viena juokinga situacija po kitos. Jis beveik nekalba, bet žodžių nereikia. Viskas, ką jis daro, yra juokinga. Nuo golfo žaidimo iki lankymosi pas odontologą ir bažnyčioje. Jis yra suaugęs vyras, tačiau elgiasi kaip vaikas. Turi meškiuką vardu Tedis, kurį visą laiką vežiojasi su savimi.

Serijos
-------

1. „Mr. Bean"
2. „The Return of Mr. Bean"
3. „The Curse of Mr. Bean"
4. „Mr. Bean Goes to Town"
5. „The Trouble with Mr. Bean"
6. „Mr. Bean Rides Again"
7. „Merry Christmas, Mr. Bean"
8. „Mr. Bean in Room 426"
9. „Do-It-Yourself Mr. Bean"
10. „Mind the Baby, Mr. Bean"
11. „Back to School Mr. Bean"
12. „Tee Off, Mr. Bean"
13. „Goodnight Mr. Bean"
14. „Hair by Mr. Bean of London"
15. „The Best Bits of Mr. Bean"

Šaltiniai
---------

1. ↑  „Mr Bean — Timeline". Tiger Aspect Productions Ltd. Suarchyvuotas originalas 2013-12-19. Nuoroda tikrinta 2014-02-08.
2. 1 2 3  „Atkinson has Bean there and he's done with that". Suarchyvuotas originalas 2006-10-18.
3. ↑  Viewing figures at the Internet Movie Database. Nuoroda tikrinta 2008-03-14.
4. ↑  „Facts and Figures". mrbean.co.uk. Suarchyvuota iš originalo 2012-01-28. Nuoroda tikrinta 2007-01-26.

Nuorodos
--------

* Oficiali svetainė
* Ponas Bynas svetainėje Internet Movie Database
* Ponas Bynas Archyvuota kopija 2020-10-01 iš Wayback Machine projekto. svetainėje TV.com